CELEX: 62007CJ0475
Language: hu
Date: 2009-02-12
Title: A Bíróság (harmadik tanács) 2009. február 12-i ítélete. # Az Európai Közösségek Bizottsága kontra Lengyel Köztársaság. # Tagállami kötelezettségszegés - A villamos energia után fizetendő adó - 2003/96/EK irányelv - A 21. cikk (5) bekezdésének első albekezdése - Az adó felszámíthatóvá válásának időpontja. # C-475/07. sz. ügy

A Bíróság (harmadik tanács) 2009. február 12‑i ítélete – Bizottság kontra Lengyelország
      (C‑475/07. sz. ügy)
      „Tagállami kötelezettségszegés – A villamos energia után fizetendő adó – 2003/96/EK irányelv – A 21. cikk (5) bekezdésének első albekezdése – Az adó felszámíthatóvá válásának időpontja”
      1.                     Eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése –
            A felperes kereseti kérelmeinek egyértelmű megfogalmazása (A Bíróság eljárási szabályzata, 38. cikk, 1. §, c) pont) (vö. 43–44. pont)
      2.                     Intézmények jogi aktusai – Irányelvek – A tagállamok általi végrehajtás – Az egyértelmű és pontos átültetés szükségessége
            (EK 249. cikk) (vö. 49. pont)
      3.                     Kötelezettségszegés megállapítása iránti kereset – A kötelezettségszegés bizonyítása – A Bizottságra háruló teher – Az irányelv
            elégtelen vagy nem megfelelő átültetése (EK 226. cikk) (vö. 54. pont)
      Tárgy
      
         
               Tagállami kötelezettségszegés – Az energiatermékek és a villamos energia közösségi adóztatási keretének átszervezéséről szóló,
                  2003. október 27‑i 2003/96/EK tanácsi irányelv (HL L 283., 51. o.; magyar nyelvű különkiadás 9. fejezet, 1. kötet, 405. o.)
                  (EGT-vonatkozású szöveg) 21. cikke (5) bekezdésének való megfeleléshez szükséges rendelkezések előírt határidőben történő
                  meghozatalának elmulasztása – A villamos energia után fizetendő adó felszámíthatóvá válásának időpontja.
               
            Rendelkező rész
      
         
                  1)
               
               
                  
               
               
                  	A Lengyel Köztársaság – mivel a villamos energiára vonatkozó adóztatási rendszerét a villamos energia után fizetendő adó felszámíthatóvá
                     válásának időpontja tekintetében 2006. január 1‑jéig nem igazította a 2004. április 29‑i 2004/74/EK tanácsi irányelvvel módosított,
                     az energiatermékek és a villamos energia közösségi adóztatási keretének átszervezéséről szóló, 2003. október 27‑i 2003/96/EK
                     tanácsi irányelv 21. cikke (5) bekezdésének első bekezdésében foglalt követelményekhez – nem teljesítette az irányelvből eredő
                     kötelezettségeit.
                  
               
            
         
                  2)
               
               
                  
               
               
                  	A Bíróság a Lengyel Köztársaságot kötelezi a költségek viselésére.